जब ब्राह्मणी सो गयी तो कुछ चोर उसके घर में घुस आए| चोरों ने पूरी कुटिया छान मारी पर उन्हें कुछ न मिला| एक चोर की दृष्टि वहां पड़ी चनों की पोटली पर पड़ गयी| चोरों को लगा कि इसमें सोने के सिक्के हैं| उन्होंने वह पोटली उठा ली| इतने में चोरों की हलचल से ब्राह्मणी की आँख खुल गयी और वह शोर मचाने लगी| ब्राह्मणी की आवाज सुनकर गाँव के सारे लोग चोरों को पकड़ने के लिए दौड़ पड़े| भागते – भागते चोर संदीपन मुनि के आश्रम के पास पहुंच गए| संदीपन मुनि का आश्रम गाँव के निकट था| जहाँ भगवान श्री कृष्ण और सुदामा शिक्षा ग्रहण कर रहे थे| पकड़े जाने के डर से चोर मुनि के आश्रम में छिप गए|